
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 

Potrivit prevederilor art. 15 din Anexa la Hotărârea Guvernului nr. 56/2009 pentru aprobarea Normelor metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările și completările ulterioare „Autoritatea administraţiei publice locale, prin structura cu atribuţii specifice în domeniu, are următoarele competenţe:	
  a) aprobă ştatele de funcţii ale unităţilor sanitare subordonate, cu încadrarea în normativele de personal şi în bugetul de venituri şi cheltuieli aprobat;
       b) aprobă modificarea ştatelor de funcţii aprobate;
  c) aprobă organigrama şi modificarea acesteia;(…)”. 
     Spitalul Municipal Brad, prin adresa nr. 9684/22.06.2026, înregistrată la Primăria Municipiului Brad sub nr. 33729/22.06.2029, însoțită de Hotărârea Comitetului Director nr. 8 din data de 22.06.2026, a solicitat Consiliului Local al Municipiului Brad aprobarea Organigramei și a Statului de funcții ale Spitalului Municipal Brad și, implicit,  abrogarea Hotărârii Consiliului Local nr. 238/2025, întrucât au intervenit o serie de modificări, astfel:
[bookmark: _Hlk233880952]- transformarea postului vacant de asistent medical, studii postliceale, din cadrul Compartimentului de Recuperare Medicină Fizică și Balneologie, de la poziția 54 a Statului de funcții, într-un post de asistent medical generalist principal, studii postliceale, la poziția 52 a noului Stat de funcții. 
- transformarea postului vacant de asistent medical, studii superioare, din cadrul Secției Chirurgie Generală, de la poziția 75 a Statului de funcții, într-un post de asistent medical principal, studii superioare, la poziția 73 a noului Stat de funcții.
- transformarea postului vacant de asistent medical, studii postliceale, din cadrul Compartimentului Obstetrică Ginecologie, de la poziția 112 a Statului de funcții într-un post de asistent medical debutant, studii superioare, la poziția 110 la aceeași poziție a  noului Stat de funcții.
- transformarea postului vacant de asistent medical principal neonatologie, studii postliceale, din cadrul Compartimentului Neonatologie, de la poziția 127 a Statului de funcții, într-un post de asistent medical, studii postliceale, la aceeași poziție a  noului Stat de funcții.
- transformarea postului vacant de asistent medical, studii postliceale, din cadrul Compartimentului de Evaluare și Statistică Medicală, într-un post de Registrator medical, studii medii, la poziția 203 a noului Stat de funcții. 
- desființarea postului vacant de asistent medical principal, studii postliceale, din cadrul Compartimentului de Recuperare Medicină Fizică și Balneologie de la poziția 55 a Statului de funcții și înființarea unui post vacant de medic specialist, specialitatea chirurgie orală și maxilo-facială, în cadrul Secției Chirurgie Generală, la poziția 63 a noului Stat de funcții.  
- desființarea postului vacant de asistent medical principal, studii postliceale, din cadrul Secției Medicină Internă de la poziția 14, a Statului de funcții și înființarea unui post de Medic specialist, specialitatea parodontologie, în cadrul Cabinetului de stomatologie,  la poziția nr. 272 a noului Stat de funcții. 
- desființarea postului vacant de îngrijitor, din cadrul Secției Medicină Internă de la poziția 36,  a Statului de funcții și înființarea unui post de asistent medical debutant, studii postliceale, în cadrul Cabinetului de stomatologie, la poziția nr. 273  a noului Stat de funcții. 
- transformarea postului de Referent de specialitate gradul III, din cadrul Compartimentului Resurse Umane, Normare, Organizare, Salarizare de la poziția 223 a Statului de funcții în urma examenului de promovare și a Raportului final nr. 9430/15.06.2026 într-un post de Referent de specialitate, gradul II, la aceeași poziție a noului Stat de funcții. 
Propunerile respectă Ordinul nr. 1224 din 16 septembrie 2010 privind aprobarea normativelor de personal pentru asistenţă medicală spitalicească, precum şi pentru modificarea şi completarea Ordinului ministrului sănătăţii publice nr. 1778/2006 privind aprobarea normativelor de personal, cu modificările şi completările ulterioare, Spitalul Municipal Brad asumându-și realitatea și exactitatea datelor potrivit cadrului normativ aplicabil modificărilor solicitate.
    Ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad. 
Am propus, de asemenea, ca, la data intrării în vigoare a prezentei hotărâri, să se abroge prevederile Hotărârii Consiliului Local nr. 238/2025.
În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

